અમદાવાદ, 6 નવેમ્બરઃ મોરબી સ્થિત વિટ્રિફાઇડ મેન્યુફેક્ચરિંગ કંપની, સિમ્પોલોએ ઇટાલિયન સિરામિક ટાઇલ્સ મેકર, ઇમિલ સિરામિકા સાથે જોઇન્ટ વેન્ચર કરાર કર્યા છે. કંપનીનો દાવો છેકે આ જોઇન્ટ વેન્ચર ગુજરાતમાં 350 જેટલી નોકરીની તકો ઉભી કરશે. જેમાં સ્કિલ્ડ પ્રોફેશનલ્સ, કામદાર વિગેરે હશે. મોરબીમાં નવું મેન્યુફેક્ચરિંગ યુનિટ સ્થાપવા માટે બન્ને કંપનીઓ દ્વારા 125 કરોડના રોકાણની જાહેરાત કરવામાં આવી છે. કંપની અનુસાર બન્ને પાર્ટી પાસે 50 ટકા ઇક્વિટી રહેશે અને નવું યુનિટ 2016ના અંત સુધીમાં ચાલું થશે.